b'\n_START_ARTICLE_\nVelika nagrada \xc5\xa0panije 1988\n_START_SECTION_\nKvalifikacije\n_START_PARAGRAPH_\n\xc5\xbde deseti\xc4\x8d letos je bila prva vrsta McLarnova, kot ve\xc4\x8dino dirk v tej seozni je najbolj\xc5\xa1i \xc5\xa1tartni pol\xc5\xbeaj osvojil Ayrton Senna, Alain Prost pa drugo \xc5\xa1tartno mesto. V drugo vrsto sta se uvrstila Nigel Mansell z Williamsom in Thierry Boutsen z Benettonom, do desetega vrsta pa so se zvrstili \xc5\xa1e Alessandro Nannini, Ivan Capelli, Riccardo Patrese, Gerhard Berger, Nelson Piquet in Michele Alboreto.\n_START_SECTION_\nDirka\n_START_PARAGRAPH_\nAlain Prost je \xc5\xa1tartal najbolje, Senno pa je uspel prehiteti tudi Nigel Mansell. Ivan Capelli in Thierry Boutsen sta kmalu po \xc5\xa1tartu rahlo tr\xc4\x8dila, Boutsen je moral na menjavo nosu dirkalnika v bokse. V drugem krogu je Senna \xc5\xbee prehitel Manslla, toda ob zaviranju ga je odneslo predale\xc4\x8d, in Britanec ga je prehitel nazaj. V \xc5\xa1estnajstem krogu je odstopil Michele Alboreto z okvaro Ferrarijevega motorja, nato pa med prvo sedmerico do osemindvajsetega kroga ni pri\xc5\xa1lo do sprememb. Po te\xc5\xbeavah na prej\xc5\xa1nji dirki za Veliko nagrado Portugalske je vodilni Prost var\xc4\x8deval s pnevmatikami in gorivom, zato je bil Mansell le pol sekunde za Francozom. Medtem pa je moral Senna braniti tretje mesto pred Riccardom Patresejem in Capellijem, ki pa sta ga napadala tudi Alessandro Nannini in Gerhard Berger._NEWLINE_Okoli tridesetega kroga so postanek za menjavo pnevmatik opravili Nannini, Berger in Piquet. Capelli je v \xc5\xa1estintridesetem krogu uspel prehiteti Patreseja in se prebil na \xc4\x8detrto mesto, nato pa tri kroge kasneje v istem ovinku \xc5\xa1e Senno za tretje mesto. Toda v \xc5\xa1estin\xc5\xa1tiridesetem krogu je Capelli odstopil zaradi okvare motorja. V sedemin\xc5\xa1tiridesetem krogu je postanek v boksih opravil Mansell, kjer je po te\xc5\xbeavah z matico ne enem od koles izgubil veliko \xc4\x8dasa in Prost mu je pobegnil. Medtem je Nannini z novimi pnevmatikami prehitel tako Patreseja kot tudi Senno v istem krogu. V enainpetdesetem krogu pa je na postanek v bokse za nove pnevmatike zapeljal \xc5\xa1e Senna. Zaradi tega je padel na sedmo mesto, nato pa je ujel in prehitel Gugelmina in Bergerja, v petin\xc5\xa1estdesetem krogu pa \xc5\xa1e Patreseja, ki je odpeljal celotno dirko z istimi pnevmatikami. Prost je dosegel svoji \xc5\xa1tiriintrideseto zmago, Mansell je po seriji odstopil v tej sezoni dosegel drugo mesto, Nannini je bil tretji, Senna pa \xc4\x8detrti, ker je moral v zadnjih krogih var\xc4\x8devati z gorivom. To\xc4\x8dke sta osvojila \xc5\xa1e Patrese in Berger, ki mu je tudi skoraj zmanjkalo goriva.'